﻿  SCHIMBAREA PROFILULUI DEMOGRAFIC ŞI OCUPAŢIONAL AL POPULAŢIEI RURALE: 1990–2009 FLORENTIN FLAVIUS MIHALACHE cest articol analizează principalele schimbări înregistrate la nivelul populaţiei rurale (sub aspect demografic şi A ocupaţional) în perioada 1990–2009. În ultimii 20 de ani populaţia rurală a scăzut cu peste 1 milion de persoane, fiind afectată de reducerea ratelor de natalitate şi fertilitate, de migraţie externă intensă şi de îmbătrânirea populaţiei. În perioada de tranziţie, agricultura a jucat rolul de plasă de siguranţă pentru populaţia afectată de restructurarea economiei, ceea ce a condus la creşterea numărului persoanelor ocupate în agricultură. Între 1990 şi 2009 acest segment al populaţiei rurale a variat între 3,5 şi 2,5 milioane persoane, în timp ce sectorul salariaţilor a scăzut de la 3 milioane la 1,5 milioane persoane. Astfel, agricultura de subzistenţă şi agricultura pentru autoconsum s-au generalizat în rural. Cuvinte-cheie: România rurală, tranziţie demografică, ocupare în rural, schimbare socială. INTRODUCERE În contextul schimbărilor sociale înregistrate în societatea românească în ultimele două decenii, mediul rural parcurge o etapă sinuoasă de redefinire, determinată de o serie de procese socioeconomice, precum: reîmproprietărirea, restructurarea economiei, mişcarea migratorie urban-rural, migraţia externă, dezvoltarea intensă a localităţilor situate în apropierea marilor oraşe sau depopularea localităţilor izolate. În acest sens, imaginea pe care o prezintă, la nivel macro, lumea satului românesc actual este sensibil diferită de realităţile înregistrate cu 20 de ani în urmă. În următoarele pagini propun o succintă prezentare a principalelor transformări înregistrate la nivelul profilului demografic şi al ocupării populaţiei din mediul rural în intervalul 1990–2009, urmărind accentuarea elementelor definitorii pentru lumea satului contemporan şi identificarea punctelor critice ce pot reprezenta factori perturbatori în dezvoltarea ruralului. Adresa de contact a autorului: Florentin Flavius Mihalache, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: fmihalache@iccv.ro. CALITATEA VIEŢII, XXI, nr. 1–2, 2010, p. 29–43 30 FLORENTIN FLAVIUS MIHALACHE 2 În ultimele două decenii, populaţia rurală a scăzut cu peste un milion de persoane (de la 10,8 milioane la 9,6 milioane – INS, Anuarul statistic 2008), pe fondul instaurării sporului natural negativ şi a migraţiei externe intense (Gheţău, 2004; Gheţău, 2007; Sandu, 2006; Horvat, 2008). Prin evoluţia de după 1990 a principalilor indicatori demografici, inclusiv în segmentul populaţiei rurale, s-a conturat alinierea României la tendinţele demografice manifeste de câteva decenii în statele din vestul Europei, descrise în literatura de specialitate prin teoria celei de a doua tranziţii demografice (Crenshaw, Oakey şi Christenson, 1999; Van de Kaa, 2002; Mureşan, 2007; Caldwell, 2008). Astfel, ratele de natalitate şi fertilitate au scăzut substanţial, a crescut divorţialitatea, vârsta la prima căsătorie şi vârsta la prima naştere, precum şi numărul copiilor născuţi în afara căsătoriei. Costurile economice şi sociale deosebit de ridicate ale tranziţiei (Zamfir, 2004) au fost resimţite intens de către populaţia rurală (Sandu, 1999; Heller, 2000; Schrieder, 2000; Horvath, 2008). Restructurarea economiei a dus la apariţia de forme sociale noi, precum şomajul, agricultura de subzistenţă şi sărăcia extremă. Pe acest fundal, s-a înregistrat o reducere semnificativă a nivelului de trai al populaţiei rurale, în special în prima decadă de după 1990, când închiderea sau redimensionarea marilor agenţi economici a condus la disponibilizări masive. În contextul restructurării economiei, agricultura a devenit, după 1990, principala sursă de venit pentru un segment important al populaţiei rurale, jucând rolul de plasă de siguranţă pentru persoanele disponibilizate sau aflate în imposibilitatea de a-şi găsi un loc de muncă. Astfel, practicarea agriculturii de subzistenţă sau de semisubzisteţă (Alexandri şi Luca, 2008; Giurca, 2008) a devenit o caracteristică definitorie pentru ruralul românesc. Ponderea populaţiei rurale ocupate în agricultură a înregistrat valori maxime (de peste 75% din totalul populaţiei rurale ocupate) în perioada 1998–2000, pentru ca în ultimii ani să se reducă până la 60% (INS, Anuarul statistic 2008). În condiţiile în care producţia agricolă a înregistrat, după 1990, un declin evident, supraocuparea agricolă (3,5 milioane persoane ocupate în agricultură în 1992 – 2,5 milioane, în 2008) şi fărămiţarea exploataţiilor reprezintă principalele impedimente în relansarea agriculturii. SCHIMBARE DEMOGRAFICĂ ÎN MEDIUL RURAL 1990–2009 Atât pentru evoluţia populaţiei rurale, cât şi pentru evoluţia populaţiei urbane, schimbările de după 1990 au marcat intrarea României într-o nouă fază a tranziţiei demografice, ce se caracterizează prin coordonate radical diferite de cele înregistrate în etapa anterioară (Crenshaw, Oakey şi Christenson, 2000; Van de Kaa, 2002; Caldwell, 2008). Schimbările înregistrate la nivelul tuturor indicatorilor demografici, conturate pe fundalul modificării stilurilor de viaţă ale populaţiei, la care s-a adăugat efectul direct sau indirect al migraţei, au modificat substanţial profilul populaţiei rurale din România. 3 SCHIMBAREA PROFILULUI DEMOGRAFIC ŞI OCUPAŢIONAL 31 Analizele privind evoluţia populaţiei României vorbesc despre spectrul unui real declin demografic (Gheţău, 2004; Gheţău, 2007; UNDP, 2007), trăgând, totodată, semnale de alarmă în ceea ce priveşte impactul social al transformărilor înregistrate la nivelul populaţiei (Rotariu, 2006; Preda, 2007). În acest context, mediul rural se confruntă cu probleme ce ţin de îmbătrânirea populaţiei, natalitate şi fertilitate scăzute, migraţie externă puternică şi depopularea anumitor zone. Reducerea semnificativă a numărului de naşteri, imediat după anul 1990 şi migraţia externă pentru muncă, în mod special după anul 2000 (Sandu, 2006) au contribuit la modificarea structurii populaţiei rurale prin scăderea efectivului şi prin accentuarea îmbătrânirii demografice. În cifre absolute, în intervalul 1990–2009, populaţia rurală înregistrată în 1 statisticile oficiale s-a redus cu peste 1,2 milioane persoane (graficul 1), în special ca urmare a reducerii efectivelor generaţiilor tinere născute în ultimele două decenii şi a migraţiei externe, ce s-a intensificat după anul 2000. Graficul 1 Evoluţia populaţiei rurale 1990–2009 Evoluţia populaţiei rurale pe sexe Sursă: INS-TEMPO (www.insse.ro/tempo). Structura pe vârste a populaţiei (anexa 1) a înregistrat, de asemenea, modificări substanţiale (graficul 2). După 1990 se evidenţiază scăderea cu aproape un milion de persoane a populaţiei corespunzătoare cohortelor de 0–15 şi cu aproape 400 000 a populaţiei cu vârste cuprinse între 16 şi 29 de ani (INS, Anuarul statistic 2008). Deşi ponderea persoanelor vârstnice a crescut cu câteva procente în ultimele două decenii, situaţia actuală nu este critică, existând încă un sector semnificativ de vârstă medie, reprezentat de generaţiile născute în anii '60–'80. Pe de altă parte, populaţia de peste 65 de ani, care reprezenta în 1990 doar 13% din totalul populaţiei rurale, a depăşit, în ultimii ani, valoarea de 18,5% (INS – Anuarul statistic, 2008), iar perspectivele de creştere a acestui segment sunt şi mai pronunţate. Între ultimele două decenii, numărul de naşteri la 1 000 de locuitori rurali s-a redus cu peste 4‰, în timp ce numărul deceselor a crescut cu 1‰ (INS, Anuarul 1 Facem precizarea că datele expuse nu iau în calcul migraţia externă neînregistrată, ceea ce însemnă că efectivul populaţiei rurale aflate în România este, în fapt, sensibil mai redusă decât valorile prezentate de statistică, cel puţin în intervalul 2000–2009. 32 FLORENTIN FLAVIUS MIHALACHE 4 Statistic 2008). Comparativ cu evoluţia acestor rate, în mediul urban (tabelul 1) se constată o tendinţă spre egalizarea valorilor ratei natalităţii în cele două medii, manifestată în special ca urmare a reducerii ratei natalităţii în rural. Graficul 2 Piramida vârstelor populaţiei rurale 1990 şi 2009 Sursă: Prelucrare proprie pe datele INS – TEMPO. Valorile medii naţionale ale ratei totale a fertilităţii (RTF) s-au prăbuşit în primii ani de după 1990, pentru a se stabiliza după anul 2000 în jurul valorii de 1,3 copii/ femeie (Gheţău, 2004; Ministerul Sănătăţii, 2005; UNDP, 2007). Scăderea RTF în rural nu a atins valorile minime înregistrate în cazul medului urban, însă prăbuşirea a fost mult mai puternică. Analiza evoluţiei fertilităţii în rural, în intervalul 1990–2009, evidenţiază existenţa a două etape distincte: 1990– 2004 (cu valori în scădere ale RTF, dar relativ ridicate) şi 2005–2009 (RTF constant în jurul valorii de 1,5). Dacă la începutul anilor ’90, valoarea ratei totale de fertilitate era de 2,8, în anul 2004 aceasta a ajuns la doar 1,65 (Ministerul Sănătăţii, 2005), pentru ca în anii următori să se menţină în jurul a 1,5 copii/femeie. Modelul fertilităţii tardive a prins contur din ce în ce mai pronunţat şi în mediul rural, generalizându-se în acelaşi timp şi modelul familiei cu un singur copil, în special în rândul cuplurilor tinere (Hărăguş, 2007). Datele privind fertilitatea în rural (Graficul 3) arată scăderea pronunţată a naşterilor în categoria de vârstă 20–24 de ani, fără a se consemna creşteri semnificative la celelalte categorii de vârstă. Excepţie face categoria 30–34 de ani, unde valorile ratei de fertilitate au crescut cu 10‰ de la începutul anilor ’90 şi până în 2008. 5 SCHIMBAREA PROFILULUI DEMOGRAFIC ŞI OCUPAŢIONAL 33 Tabelul nr. 1 Evoluţia ratelor de natalitate şi mortalitate, 1990–2008 1990 1995 2000 2005 2006 2007 2008 12,9 8,9 8,9 9,9 10,1 9,8 10,3 Rata Natalităţii URBAN 14,3 12,3 12,3 10,6 10,3 10,2 10,4 Rata Natalităţii RURAL 9,1 8,9 9,9 9,8 9,7 9,7 Rata Mortalităţii URBAN 8,2 15,4 14,4 14,9 14,6 14,2 14,3 Rata Mortalităţii RURAL 13,4 Sursă: INS–TEMPO (www.insse.ro/tempo). Vârsta medie la primă căsătorie în rândul populaţiei rurale a crescut de la 21 de ani pentru femei, respectiv 25 de ani pentru bărbaţi (în 1990), la 26 de ani pentru femei şi 30 de ani pentru bărbaţi (în 2007) (INS, Anuarul statistic 2008). Corelativ cu creştea vârstei la prima căsătorie a scăzut durata medie a căsătoriei şi a crescut rata divorţialităţii. Cu toate acestea, vârsta mamei la prima naştere s-a păstrat la valori 2 constante , ceea ce indică o creştere semnificativă a naşterilor în afara căsătoriei. Graficul 3 Evoluţia ratelor de fertilitate, pe vârste, în rural Rata fertilitatii in rural pe categorii de varsta Rata fertilităţii în rural pe categorii de vârstă 160 140 120 TOTAL Rural 15-19 100 20-24 25-29 80 30-34 35-39 60 40-44 45-49 40 20 0 1994 1996 1998 2000 2002 2004 2006 2007 2008 Sursă: Prelucrare după INS, Situaţia demografică a României, 2009. Mediul rural românesc nu prezintă o imagine unitară, din punctul de vedere al profilului demografic. Astfel, întâlnim două tipuri de diferenţiere a profilului populaţiei (la nivel regional şi la nivel local). Diferenţierea demografică regională subliniază deosebirile înregistrate la nivel de judeţ, iar diferenţierea demografică la nivel de comunitate evidenţiază existenţa unor profiluri demografice diferite, având ca unitate de referinţă localităţile. 2 Anuarul statistic 2008 prezintă, pentru intervalul 2000–2007, valori constante pentru acest indicator, situate în jurul a 22 de ani. 34 FLORENTIN FLAVIUS MIHALACHE 6 Un prim nivel al diferenţierii demografice la nivel regional ţine cont de ponderea diferită pe care populaţia rurală o înregistrează în cele 41 de judeţe ale României (tabelul 2). În judeţele Bistriţa-Năsăud, Călăraşi, Dâmboviţa, Giurgiu, Neamţ, Teleorman şi Vrancea populaţia rurală se situează în jurul a 2/3 din total, în timp ce în judeţele Braşov, Constanţa, Hunedoara, Sibiu şi Timiş această categorie de populaţie nu depăşeşte 1/3 din efectiv. Urbanizarea în România s-a produs destul de târziu, vârful acestui proces fiind în anii ’60–’70. Astfel, intensitatea la nivel de judeţ a procesului de industrializare din perioada regimului comunist a determinat în mod direct ponderea înregistrată după 1990 de către populaţia rurală. Tabelul nr. 2 Ponderea populaţiei rurale, pe judeţe % pop. % pop. % pop. % pop. Judeţ Judeţ Judeţ Judeţ rurală rurală rurală rurală Alba 41,7% Călăraşi 61,5% Ialomiţa 54,2% Sibiu 32,7% Arad 44,6% Cluj 32,3% Iaşi 52,3% Suceava 57,1% Argeş 52,1% Constanţa 29,6% Ilfov 57,8% Teleorman 66,4% Bacău 54,3% Covasna 49,9% Maramureş 42,1% Timiş 37,2% Bihor 46,6% Dâmboviţa 68,8% Mehedinţi 51,4% Tulcea 50,7% Bistriţa-Năsăud 63,9% Dolj 46,3% Mureş 47,5% Vaslui 58,8% Botoşani 58,3% Galaţi 43,5% Neamţ 61,8% Vâlcea 54,6% Braşov 25,8% Giurgiu 68,8% Olt 59,5% Vrancea 62,2% Brăila 34,9% Gorj 53% Prahova 49,5% Bucureşti – Buzău 58,7% Harghita 55,9% Satu Mare 52,3% Caraş-Severin 43,6% Hunedoara 23,2% Sălaj 59,1% Sursă: INS, Anuarul statistic 2008. Evoluţia ratelor de natalitate şi mortalitate la nivel judeţean conturează un al doilea nivel al diferenţierii populaţiei rurale. Cele mai ridicate valori ale ratei de natalitate (aprox. 12‰) se înregistrează în judeţele Suceava, Vaslui, Bacău, Botoşani, Constanţa, Alba, Covasna, Sibiu, Braşov, în timp ce în judeţele Teleorman, Mehedinţi, Gorj, Dolj, Olt şi Hunedoara rata natalităţii în rural se situează între 7‰ şi 8‰ (INS, Anuarul statistic 2008). Rata mortalităţii rurale înregistrează valori maxime în judeţele Teleorman (20‰), Hunedoara (17‰), Olt (18‰), Mehedinţi (19‰) şi Giurgiu (18‰), iar valorile minime (de 11‰–12‰) se înregistrează în Maramureş, Bistriţa, Sibiu, Suceava, Constanţa şi Timiş (INS, Anuarul statistic 2008), valorile acestui indicator demografic fiind puternic corelate cu structura pe vârste a populaţiei la nivel de judeţ. Diferenţierea demografică înregistrată la nivel de localităţi este influenţată şi de nivelul de dezvoltare socioeconomică al acestora. Comunităţile în plină dezvoltare 3 sau turistice, ce se constituie în zone rezidenţiale situate în zone metropolitane 3 Înţeles în sens larg, de localităţi aflate în apropierea oraşelor, aşa-numita zonă periurbană, şi nu în sens strict, de organizare administrativă. 7 SCHIMBAREA PROFILULUI DEMOGRAFIC ŞI OCUPAŢIONAL 35 atractive, se caracterizează prin evoluţia demografică pozitivă şi prin mişcare migratorie predominant urban-rurală. De cealaltă parte, comunităţile izolate, aflate la distanţe mari de centre urbane, care păstrează caracteristicile ocupaţionale tradiţionale, se confruntă cu probleme ce ţin de îmbătrânirea accentuată a populaţiei, emigraţie intensă şi depopulare. EVOLUŢII LA NIVELUL OCUPĂRII POPULAŢIEI RURALE, 1990–2009 În România trăiesc mai mult de o treime din fermierii din UE, în schimb, valoarea producţiei agricole reprezintă doar a zecea parte din producţia înregistrată în statele Uniunii (World Bank, 2005). Productivitatea scăzută a activităţilor agricole este dată de numărul foarte mare de exploataţii cu suprafeţe reduse, de utilizare la scară restrânsă a tehnologiilor moderne şi, nu în ultimul rând, de supraocuparea în agricultură a populaţiei rurale. În acest fel, cea mai mare parte a satelor, care continuă să fie condiţionate semnificativ de specificul activităţilor agricole de subzistenţă sau semi-subzistenţă desfăşurate de populaţie, se situează în stadii diferite de subdezvoltare economică, ceea ce reprezintă punctul critic al spaţiului rural românesc. Agricultura de subzistenţă şi cea de semi-subzistenţă, sunt definite, cel mai adesea, ca reprezentând activităţi de exploatare a terenului de către ţăran pe suprafeţe restrânse cu mijloace, de cele mai multe ori, rudimentare, în folosul consumului gospodăriei proprii. Literatura economică din domeniu face referire la trei criterii semnificative pentru definirea agriculturii de subzistenţă: suprafaţa exploataţiei agricole, producţia obţinută şi măsura în care produsele sunt valorificate pe piaţă (Giurca, 2008, 216). Din cele peste 14,7 milioane de hectare de teren agricol de care dispune România, 63% reprezintă teren arabil şi 22% constituie suprafaţa ocupată cu păşuni (Alexandri şi Luca, 2008, 162). Cea mai mare parte a acestor suprafeţe este deţinută de persoane fizice, agenţii economici deţinând în proprietate mai puţin de 9% din total (tabelul 3). După reîmproprietărirea demarată prin adoptarea legii 19/1990 şi în lipsa unor politici coerente care să încurajeze formele asociaţioniste de exploatare a terenurilor, fărămiţarea proprietăţilor a devenit o caracteristică a sectorului agricol românesc (exploataţia agricolă medie este de 2,2 ha – INS, Anuarul statistic 2008), făcând, astfel, imposibilă exploatarea terenurilor la un nivel optim. În aceste condiţii, comasarea proprietăţilor şi asocierea trebuie să fie încurajate prin facilităţi fiscale şi politici adecvate de susţinere a fermierilor. Aderarea la Uniunea Europeană şi implementarea Politicii Agricole Comune, în special prin sistemul de plăţi şi subvenţii acordate fermierilor, pot constitui factori care să accelereze comasarea terenurilor (Alexandri şi Luca, 2008; Giurca, 2008). Barierele înregistrate în acest demers sunt date fie de reticenţele pe care populaţia rurală le are faţă de aceste forme de asociere (generate de tristele experienţe post- 36 FLORENTIN FLAVIUS MIHALACHE 8 decembriste), fie de indiferenţă, fie de lipsa alternativelor de asigurare a traiului zilnic, în afara activităţilor agricole. Tabelul nr. 3 Terenuri, pe tipuri de proprietate Mii hectare Total teren agricol 14 856 Proprietate privată 14 218 – Persoane fizice 9 690 – Persoane juridice 1 298 – Stat 1 015 – Judeţe şi municipii 2 219 Proprietate publică 632 – Stat 418 – Judeţe şi municipii 213 Sursă: Oficiul Naţional de Cadastru, apud. World Bank, 2005, 67. În acest context, mediul rural românesc se confruntă cu practicarea pe scară largă a agriculturii în forme tradiţionale, arhaice, în vederea susţinerii auto- consumului unui segment important al populaţiei rurale. Datele statistice, în acest sens, arată că ocuparea în activităţi non-agricole în rândul populaţiei rurale a scăzut după 1990, comparativ cu datele înregistrate pentru perioada comunistă (Bleahu, 2004; Sandu, 2005). Din punctul de vedere al ocupării, mediul rural de după 1990 a fost caracterizat de creşterea numărului persoanelor ocupate în agricultură (până în 2000), de reducerea numărului salariaţilor şi de numărul mare de persoane înregistrate ca aparţinând categoriilor lucrător pe cont propriu şi lucrător familial neremunerat. Scăderea economică înregistrată de România în intervalele 1990– 1992 şi 1996–1999 a făcut ca numărul persoanelor ocupate în agricultură să crească, pe fondul practicării agriculturii de subzistenţă, ca strategie de viaţă adoptată de categoriile cele mai sărace ale populaţiei rurale. Cea mai mare parte a persoanelor ce activează în agricultură fac acest lucru pe baza unui statut pe care-l putem considera incert, dat de faptul că nu pot fi încadrate în categoria fermierilor (aşa cum se întâmplă în cazul ţărilor vest-europene) şi nici în cea a micilor întreprinzători. Din punct de vedere al statutului profesional al populaţiei rurale ocupate (tabelul 4), evoluţia de după 1990 a ruralului este marcată de reducerea semnificativă a numărului salariaţilor (numai între anii 1996–2007 acesta scăzând cu aproape 25% din efectiv), cauzată de tranziţia economică post-decembristă ce a avut ca efect major şi reducerea dramatică a activităţii din industrie. Din totalul celor 4 milioane de persoane ocupate, înregistrate în mediul rural la începutul anului 2008, doar 1,56 milioane reprezentau salariaţi, comparativ cu 4,6 milioane 9 SCHIMBAREA PROFILULUI DEMOGRAFIC ŞI OCUPAŢIONAL 37 în urban. În acelaşi timp, numărul persoanelor din mediul rural ocupate în agricultură este cu peste 80% mai mare decât cel al salariaţilor din celelalte sectoare economice. Tabelul nr. 4 Evoluţia ocupării în mediul rural (statutul profesional) Trimestrul I Statutul 1996 2000 2005 2006 2007 2008 profesional Total Total 10 673 035 10 507 661 9 146 572 9 313 267 9 353 326 9 118 597 – Rural 5 581 732 5 752 248 4 258 115 4 198 618 4 280 783 4 069 678 Salariat Total 6 583 100 5 785 440 5 920 676 6 167 120 6 197 236 6 234 111 – Rural 1 951 686 1 515 205 1 468 074 1 496 090 1 537 272 1 566 007 Patron Total 137 625 114 975 154 311 149 286 136 710 125 819 – Rural 24 841 24 626 32 971 27 803 30 778 31 464 Lucrător pe cont Total 2 157 725 2 496 297 1 795 078 1 768 143 1 839 965 1 734 458 propriu – Rural 1 917 304 2 211 191 1 552 931 1 520 200 1 584 517 1 487 376 Lucrător familial Total 1 734 904 2 067 875 1 266 776 1 222 130 1 175 319 1 021 046 neremunerat – Rural 1 638 050 1 961 085 1 197 660 1 149 779 1 124 812 982 611 Sursă: INS, TEMPO (www.insee.ro). În categoriile lucrător pe cont propriu şi lucrător familial neremunerat se înregistrează peste 2,7 milioane persoane, din care în agricultură activează peste 2,33 milioane persoane (INS, Anuarul statistic 2008). Aceste categorii ocupaţionale reunesc, în fapt, pătura cea mai săracă a populaţiei rurale – persoanele ocupate în agricultura de subzistenţă. Cu toate că efectivul populaţiei ocupate în agricultură a scăzut în ultimii ani cu aproape 1 milion, de la 3,44 milioane persoane, în anul 1992, la 2,51 milioane 4 persoane, în anul 2007 (tabelul 5), valorile sale se păstrează la niveluri foarte înalte, comparativ cu cifrele înregistrate în Uniunea Europeană. Cercetări anterioare au evidenţiat faptul că, în valori absolute, populaţia din mediul rural ocupată în activităţi neagricole, la începutul secolului XXI, se situa la valori apropiate celor înregistrate în anii ’30 şi la aproximativ jumătate faţă de valorile înregistrate în anii ’70 (Bleahu, 2004). Regiunile care înregistrează numărul cel mai mare de persoane ocupate în agricultură (SUD–MUNTENIA şi NORD–EST) au consemnat şi cele mai mari reduceri ale acestei categorii ocupaţionale, în intervalul 1992–2007 (de peste 180 000 de cazuri). Aceste scăderi înregistrate, în special după anul 2000, se explică prin deceniul de creştere economică pe care l-a înregistrat România după 4 Cu menţiunea că, din acest număr, doar aproximativ 130 000 de cazuri (INS, Anuarul statistic 2007) reprezentau salariaţi în agricultură, restul cazurilor reprezentând lucrători pe cont propriu şi lucrători familiali neremuneraţi. 38 FLORENTIN FLAVIUS MIHALACHE 10 1999, care, pe baza creşterii volumului investiţiilor străine, s-a concretizat în crearea unui număr mare de locuri de muncă, la care au avut acces şi o parte a populaţiei active în agricultură. Tabelul nr. 5 Evoluţia populaţiei ocupate în agricultură, silvicultură şi vânătoare Ani Macroregiuni, regiuni 1992 1995 2000 2005 2006 2007 de dezvoltare şi judeţe Mii Mii Mii Mii Mii Mii persoanepersoanepersoanepersoanepersoane persoane TOTAL 3 442,2 3265 3 569,6 2 673,7 2 514,3 2 462,4 Regiunea NORD–VEST 510,2 472,2 537,3 401,3 376,4 369,3 Regiunea CENTRU 330,8 334,7 361,4 268,9 253,2 246,9 Regiunea NORD–EST 677,9 643,2 721,5 539,4 507,7 498 Regiunea SUD–EST 487,7 454,5 483,7 360,4 338,7 332,5 Regiunea BUCURESTI–ILFOV 51,1 55,4 54,4 47,8 45,7 42,5 Regiunea SUD–MUNTENIA 612,8 572,6 628 472 443,4 434,7 Regiunea SUD–VEST OLTENIA 475,5 449,5 488,4 361,1 339,5 332,8 Regiunea VEST 296,2 282,9 294,9 222,8 209,7 205,7 Sursă: INS, TEMPO (www.insee.ro). Regiunile în care ponderea populaţiei ocupate în agricultură, în totalul populaţiei ocupate, are valorile cele mai ridicate continuă să fie regiunea NORD–EST, SUD– VEST OLTENIA şi SUD–MUNTENIA (Anexa 2). Aceste zone, reunesc atât judeţele 56 , cât şi regiunile cele mai sărace. Aceşti cu o pondere foarte ridicată a populaţiei rurale doi factori explicând, în mare măsură, procentele de 40–50% populaţie ocupată în agricultură, înregistrate după revoluţie în aceste zone. Datele Eurostat (2008) menţionează ponderi mai ridicate ale ocupării în agricultură în foste ţări socialiste, precum România (28%), Polonia (19%), Croaţia 7 , precum şi în Grecia (15%) şi Portugalia (15%). În cazul (16%) şi Bulgaria României, ponderea populaţiei ocupate în agricultură a depăşit un sfert din totalul populaţiei ocupate, după ce în anul 2000 a atins un maxim de 41% (INS, Anuarul statistic 2008). Configuraţia ocupaţională a ruralului de după 1990 s-a aflat într-o 5 Cele mai ridicate valori ale populaţiei rurale se înregistrează în judeţele: Neamţ (62%), Vaslui (59%), Vrancea (62%), Călăraşi (61%), Giurgiu (69%), Ialomiţa (69%), Teleorman (66%), Olt (60%), Bistriţa-Năsăud (63%), Dâmboviţa (69%), INS, Anuarul statistic 2008. 6 Valoarea PIB/ locuitor, înregistrată la nivelul celor 8 regiuni de dezvoltare, releva o puternică diferenţiere: regiunea NORD–EST 10 295 lei, regiunea SUD–EST 13 569, regiunea SUD– MUNTENIA 13 374, regiunea SUD–VEST–OLTENIA 12 464, regiunea VEST 18 570, regiunea NORD–VEST 14 946, regiunea CENTRU 15 920, regiunea BUCUREŞTI–ILFOV 35 012 (sursă: INS, Anuarul statistic 2008). 7 La Eurostat (http://epp.eurostat.ec.europa.eu) lipsesc însă date oficiale veridice în acest sens, datorită caracterului sezonier al muncii în agricultură din Bulgaria. 11 SCHIMBAREA PROFILULUI DEMOGRAFIC ŞI OCUPAŢIONAL 39 continuă dinamică, influenţată fiind de factori economici şi politici. Pe fondul acţionării unor factori de mediu, precum izolarea satelor (Mărginean, 2005) şi lipsa locurilor de muncă pe plan local, sau a factorilor de natură subiectivă (pregătire profesională, experienţă lucrativă, aspiraţii) o mare parte a populaţiei rurale s-a refugiat în agricultură, care a jucat rolul de plasă de siguranţă în perioada tranziţiei economice. De o situaţie privilegiată s-au bucurat locuitorii aflaţi în apropierea unor mari oraşe şi cei din zonele în care s-au concentrat investiţii străine. În aceste cazuri, dinamica ocupaţională a putut înregistra aspecte pozitive, în sensul reducerii înregistrate în practicarea ocupaţiilor agricole. CONCLUZII Datele privind activitatea economică şi condiţiile de viaţă ale populaţiei rurale indică grade de dezvoltare diferite pentru mediul rural. Multe dintre localităţile rurale aflate în apropierea marilor oraşe s-au dezvoltat, în ultimii ani, în zone rezidenţiale şi au profitat din plin de pe urma investiţiilor ce s-au concentrat în aceste zone, dezvoltându-se într-un ritm accelerat, lucru ce s-a reflectat şi în nivelul de trai al populaţiei. Totodată, în urma acestor transformări, profilul sociodemografic al populaţiei s-a modificat, ca urmare a creşterii atractivităţii locuirii în aceste localităţi, ceea ce a generat imigraţie (în special dinspre urban spre rural). La celălalt pol se situează localităţile aflate la mare distanţă de centre urbane importante, sau localităţile izolate geografic sau lipsite de infrastructură modernă (Mărginean, 2005; Mărginean, 2006). Aceste zone par, pe multe dimensiuni ale vieţii socioeconomice, ca fiind uitate de istorie. Starea de subdezvoltare a localităţilor reflectându-se atât asupra nivelului vieţii economice şi sociale, asupra nivelului de trai al populaţiei, cât şi asupra efectivului numeric şi a coordonatelor demografice ale populaţiei (în aceste zone întâlnim populaţie îmbătrânită şi feminizată, mortalitate şi morbiditate ridicate etc.). Acestea reprezintă, practic, sate care mor. După revoluţia din 1989, ruralul românesc a intrat într-o nouă etapă de evoluţie, caracterizată prin dificultăţi economice şi prin creşterea eterogenităţii rurale. Transformările economice din perioada de tranziţie au determinat, cel puţin pentru primul deceniu de după 1990, un proces de reruralizare a ţării, în sensul în care mediul rural şi agricultura au jucat rolul de plasă de siguranţă pentru segmentele din populaţie afectate de restructurarea economiei. Transformările socioeconomice recente au făcut ca ruralul românesc să evolueze în mod diferenţiat, procesul de dezvoltare inegală devenind o realitate a societăţii româneşti contemporane. Evoluţia demografică şi ocupaţională a populaţiei rurale conturează două din dimensiunile principale ale procesului de redefinire a mediului rural actual. Dacă din punct de vedere demografic, evoluţia înregistrată în ultimii 20 de ani urmează 40 FLORENTIN FLAVIUS MIHALACHE 12 tendinţa consemnată la nivel naţional, păstrând chiar şi aceleaşi specificaţii regionale şi înscriindu-se în modelul european de evoluţie, din punctul de vedere al ocupării întâlnim o situaţie atipică, descrisă de numărul mare al persoanelor ce activează în agricultura de subzistenţă. În aceste condiţii, între ocuparea în agricultură şi sărăcie şi subdezvoltare se creează un cerc vicios, din care lumea rurală nu poate ieşi decât prin dezvoltarea micii industrii la sate şi prin restructurarea agriculturii tradiţionale. BIBLIOGRAFIE 1. Alber, J., Delhey, J., Keck, W., Nauenburg, R. (coord), Quality of life in Europe, Dublin, European Foundation for the Improvement of Living and Working Conditions, 2003. 2. Alexandri, C., Luca, L., Romania and CAP reform, in Agricultural, în „Economics and Rural Development”, no. 3–4, 2008, pp. 161–180. 3. Anderson, R., Mikuliç, B., Vermeylen, G., Lyly-Yrjanainen, M., Zigante, V., Second European Quality of Life Survey. Overview, Dublin, European Foundation for the Improvement of Living and Working Conditions, 2009. 4. Bleahu, A., O perspectivă istorică asupra sectorului neagricol din mediul rural, în „Calitatea Vieţii”, nr. 1–2, 2004. 5. Bohnke, P., First European Quality of Life Survey: Life satisfaction, happiness and sense of belonging, Dublin, European Foundation for the Improvement of Living and Working Conditions, 2005. 6. Caldwell, J., Three Fertility Compromises and Two Transitions, în „Population Research Policy Review”, vol. 27, 2008, pp. 427–446. 7. Costea, Şt., Larionescu, M., Tănăsescu F., Agricultura românească. O perspectivă istorică, Bucureşti, Editura Ararat, 1999. 8. Crenshaw, E., Oakey, D. R., Christenson M., Demographic Transition in Ecological Focus, în „American Sociologica Review”, vol. 65, 1999, pp. 371–291. 9. Dona, I., Economie rurală, Bucureşti, Editura Economică, 2000. 10. Gheţău, V., Declinul demografic al României: ce perspective?, în „Sociologie Românească”, nr. 2, 2004, pp. 5–42. 11. Gheţău, V., Copiii care ne lipsesc şi viitorul populaţiei României: o perspectivă din anul 2007 asupra populaţiei României în secolul XXI, în „Sociologie Românească”, nr. 2, 2007, pp. 7–85. 12. Giurca, D., Semi-subsistence Farming – Prospects for the Small Romanian Farmer to choose between a way of living or efficiency, în „Agricultural Economics and Rural Development”, nr. 3–4, 2008, pp. 215–230. 13. Hărăguş, M., Is Romania going toward the one child family model?, în „Romanian Journal of Population Studies”, vol. 1, no. 1–2, 2007. 14. Heller, W., The non-agricultural economy in post-socialist rural Romania: the insights and perceptions of national, regional and local institutions, în „GeoJournal”, vol. 46, 1999, pp. 199–2005. 15. Heller, W., Socioeconomic transformation in rural Romania through the eyes of experts: demographyc and social issues, în „GeoJournal”, vol. 50, 2000, pp. 151–155. 16. Horvat, I., The Culture of Migration of Rural Romanian Youth, în „Journal of Ethnic and Migration Studies”, vol. 34, no. 5, 2008, pp. 771–786. 17. Kapitza, S., Global Demographic Revolution, în „International Affairs”, vol. 52. no. 1, 2006, pp. 121–132. 18. Larionescu. M., Relevanţa problemei sociale ţărăneşti pentru sociologia revoluţiei: tradiţii româneşti, în „Sociologie Românească”, nr. 6, 1992, pp. 631–637. 19. Mărginean, I., Izolarea – factor inhibator al dezvoltării satelor, în „Sociologie românească”, nr. 4, 2005. 13 SCHIMBAREA PROFILULUI DEMOGRAFIC ŞI OCUPAŢIONAL 41 20. Mărginean, I., Condiţiile de viaţă ale populaţiei din mediul rural, în „Calitatea Vieţii”, nr. 1–2, 2006. 21. Mureşan, C., How advanced is Romania in the Second Demographic Transition, în „Romanian Journal of Population Studies”, vol. I, nr. 1–2, 2007, pp. 46–61. 22. Petre, I., România rurală şi integrarea europeană, în „Calitatea Vieţii”, nr. 3–4, 2007, pp. 241–252. 23. Preda, M., Impactul schimbărilor în structura populaţiei asupra sistemului de securitate socială, în „Sociologie Românească”, nr. 4, 2007, pp. 13–33. 24. Roske, O., Cătănuş, D., Colectivizarea agriculturii în România, Represiunea, vol. I, 1949– 1953, Bucureşti, Editura INST, 2004. 25. Rotariu, T., Îmbătrânirea demografică şi unele efecte sociale ale ei, în „Sociologie Românească”, nr. 4, 2006, pp. 76–94. 26. Sandu, D., Tranziţie şi diferenţiere demografică în mediul rural, în „Viitorul Social”, nr. 4, 1989, pp. 349–362. 27. Sandu, D., Dezvoltare şi sărăcie în satele Românei, în „Sociologie Românească”, nr. 4, 1999, pp. 117–138. 28. Sandu, D., România rurală neagricolă, în „Sociologie Românească”, nr. 4, 2005, pp. 76– 108. 29. Sandu, D. (coord.), Locuirea temporară în străinătate. Migraţia economică a românilor: 1990–2006, Bucureşti, Fundaţia pentru o Societate Deschisă, 2006. 30. Şandru, D., Colectivizarea agriculturii şi problema agrară: repere social-politice, în Dobrincu, D., Iordachi, C., (coord.), Ţărănimea şi puterea. Procesul de colectivizare a agriculturii în România (1949–1962), Iaşi, Editura Polirom, 2005, pp. 45–66. 31. Schrieder, G., Munz, J., Jehnre, R., Rural Regional Development in Transition Economies: The Case of Romania, în „Europe-Asia Studies”, vol. 52, 7/2000, pp. 1213–1235. 32. Socol, Gh., Cadrul de viaţă şi calitatea vieţii ţărănimii în perioada comunistă, în „Calitatea Vieţii”, nr. 2, 2003. 33. Stănculescu, M., (coord.), Sărăcia urbană şi sărăcia rurală (raport de cercetare), ICCV, 2004, disponibil online la www.iccv.ro. 34. Sztompka, P., The Sociology of Social Change, Oxford, Blackwell Publisher, 1993. 35. Van de Kaa, D., The Idea of Second Demographic Transition in Industrialized Countries, lucrare prezentată la Sixth Welfare Policy Seminar of the National Institute of Population and Social Security, Tokyo, Japan, 29 January 2002. 36. Voicu, B., Voicu, M., Acces la utilităţi publice în România, în „Calitatea Vieţii”, nr. 1–2, 2005, pp. 21–49. 37. Voicu, B., Voicu, M., Precupeţu, I., Popescu, R., Romanian Farms and Farmers facing the EU regulations, Bucureşti, Editura Expert Projects, 2005. 38. Voicu, B., Satisfacţia cu viaţă în satele din România, în Sandu, D. (coord.), Eurobarometrul rural: valori europene în sate româneşti, Fundaţia pentru o Societate Deschisă şi Delegaţia Comisiei Europene la Bucureşti, 2006, pp. 7–20. 39. Voicu, M., Voicu, B., (coord.), Satul românesc pe drumul către Europa, Iaşi, Editura Polirom, 2006. 40. Zamfir, C., O analiză critică a tranziţiei, Iaşi, Editura Polirom, 2004. 41. *** Sectorul agro-alimentar din România într-o perspectivă europeană, Banca Mondială, 2005 (www.worldbank.org/ro). 42. *** România: Raport de evaluare a sărăciei, Banca Mondială, 2007 (www.worldbank.org/ro). 43. *** Cartea verde a populaţiei, CNPD&UNPFA, 2006 (www.mmssf.ro). 44. *** Anuarul statistic 2008, INS, 2008 (www.insee.ro). 45. *** Situaţia demografică a României. Anul 2008, Bucureşti, INS, 2009. 46. *** Studiul sănătăţii reproducerii, Ministerul Sănătăţii, 2005. 47. *** OUG 148/2005 privind susţinere familiei. 48. *** Raportul naţional al dezvoltării umane. România, 2007, UNDP, 2007 (www.unpd.ro). 42 FLORENTIN FLAVIUS MIHALACHE 14 Anexa 1 Populaţia rurală, pe vârste (1990–2009) Ani Vârste şi grupe de 1990 1995 2000 2005 2006 2007 2008 2009 vârstă UM: Număr persoane 829 883 630 393 618 333 546 118 525 736 511 741 504 673 499 084 0–4 ani 781 256 728 558 645 719 594 529 592 830 589 065 579 355 564 613 5–9 ani 971 397 676 774 748 594 623 614 605 219 597 494 592 608 594 022 10–14 ani 946 958 853 671 676 861 727 198 722 904 692 154 664 489 636 362 15–19 ani 906 549 848 445 841 455 644 572 635 501 648 871 672 190 697 924 20–24 ani 560 287 697 670 811 675 736 845 720 601 700 538 675 920 648 948 25–29 ani 494 637 460 358 681 829 744 367 734 774 732 919 732 825 739 994 30–34 ani 504 344 527 138 464 480 680 582 736 378 788 089 771 339 743 431 35–39 ani 547 609 556 552 534 096 475 085 463 543 461 697 535 304 616 821 40–44 ani 596 821 561 964 557 013 547 074 531 714 517 790 505 352 492 297 45–49 ani 763 600 582 613 551 488 560 903 552 070 552 268 553 510 559 888 50–54 ani 774 059 737 814 558 163 537 595 560 580 562 412 574 091 574 642 55–59 ani 712 809 729 186 684 787 519 049 484 123 484 205 486 647 499 160 60–64 ani 592 755 646 149 648 778 601 125 585 762 555 192 527 279 495 564 65–69 ani 290 507 495 195 537 429 528 210 521 760 527 677 520 875 522 833 70–74 ani 341 950 213 634 365 809 388 048 392 801 395 582 409 575 409 096 75–79 ani 174 243 200 821 126 686 218 305 228 441 234 984 241 311 249 585 80–84 ani 85 ani 69 050 96 400 105 168 84 276 89 298 98 098 109 014 119 252 şi peste Sursă: INS TEMPO (www.insse.ro). Anexa 2 Evoluţia procentului populaţiei ocupate în agricultură, pe regiuni Anul Anul Anul Anul Anul Anul REGIUNEA 1992 1995 2000 2005 2006 2007 TOTAL 32% 34% 41% 31% 29% 28% Regiunea NORD–VEST 37% 38% 45% 35% 32% 31% Regiunea CENTRU 26% 29% 33% 26% 24% 23% Regiunea NORD–EST 42% 43% 51% 42% 40% 39% Regiunea SUD–EST 36% 37% 44% 35% 32% 31% Regiunea BUCUREŞTI – ILFOV 4% 5% 6% 4% 4% 3% Regiunea SUD–MUNTENIA 38% 39% 48% 39% 37% 35% Regiunea SUD–VEST OLTENIA 42% 43% 51% 42% 39% 38% Regiunea VEST 30% 30% 35% 26% 24% 23% Sursă: INS TEMPO (www.insse.ro). 15 SCHIMBAREA PROFILULUI DEMOGRAFIC ŞI OCUPAŢIONAL 43 his paper explores the demographic and occupational changes in rural Romania, during 1990–2009. In the last 20 T years, rural population decreased by more than 1 million people. Birth rates and fertility rates were considerably reduced, while external migration exploded. Under these circumstances, the aging process and the depopulation of some areas have become central issues for rural space. On the other hand, the effects of economic transition on employment of rural population were dramatic: the number of people employed in agriculture has increased while the number of employees has decreased dramatically. Thus, subsistence farming and self – consumption have become widespread in rural areas. Keywords: rural Romania, demographic transition, rural employment, social change. 